玉京山

玉京山 ， 或稱玉清玄都 ， 乃道教傳說中元始天尊之治所 ， 位於三清境上 ， 大羅天中 。 山有七寶之城 ， 紫微金闕 ， 城中有七寶玄臺 ， 臺上又生七寶之樹 。 八株騫樹施枝布葉 ， 彌覆城上八方無極之外 ， 麒麟獅子化生其中 ， 神龍朱鳳悉皆飛翔 ， 無數仙真於此處奉功朝修 ， 灑掃 、 燒香 、 散花 。 此山出五色流泉 ， 又有九色光明 ， 徹照大羅衆天之上 。 道書中亦稱玉京山爲 「 太上無極虛皇大道君 」 、 「 元始天王 」 等仙真 、 老子 、 太上道君 、 玉皇之治所 。